સિટીઝન એમેન્ડમેન્ટ એક્ટ તેમજ એનઆરસીનો વિરોધ કરી આખા દેશમાં જાગૃતિ ફેલાવવા માટે દિલ્હીની જામિયા મિલિયા ઈસ્લામિયા યુનિવર્સિટીના વિદ્યાર્થીઓ આયેશા રેન્ના અને આસિફ ઈકબાલ તન્હા કાર્યક્રમ કરી રહ્યા છે ત્યારે આ વિદ્યાર્થીઓ ૧૯મી જાન્યુઆરીએ અમદાવાદ શહેરમાં આવ્યા હતા, જોકે પોલીસે રેલીની પરમિશન ન આપતાં અને મામલો હાઈકોર્ટમાં હોવાથી તેમણે પત્રકાર પરિષદ યોજી સીએએ-એનસીઆર સંવિધાન વિરોધી હોવાની પોતાની વાત મૂકી હતી અને આક્ષેપ કર્યો હતો કે, દિલ્હીમાં વિદ્યાર્થીઓ ઉપર હુમલો થયો તેમજ બસો સળગાવાઈ તેમાં આરએસએસના લોકો પોલીસના વેશમાં ઘૂસી ગયા હતા અને તોફાનોને અંજામ આપ્યો હતો, પહેલી વાર તેમણે જોયું કે, પોલીસ સાદા વેશમાં હતી.